Source: http://docplayer.fi/31893365-Sahkoverkonhaltijan-syrjimattomyyden-varmentamista-koskeva-toimenpideohjelma.html
Timestamp: 2018-08-19 14:10:04+00:00
Document Index: 9031294

Matched Legal Cases: ['KKO ', 'kko ', 'kko ', 'kko ', 'kko ', 'kko ', 'KKO ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1 KSS VERKKO Toimenpideohjelma 1 (6) Sähköverkonhaltijan syrjimättömyyden varmentamista koskeva toimenpideohjelma 1 Johdanto 1.1 Yleistä Sähkömarkkinalain mukaan sähköverkonhaltijan tulee toimia muita osapuolia kohtaan syrjimättömästi. Verkonhaltijan tulee toiminnassaan ottaa huomioon sähkömarkkinalain lukujen 4, 6 ja 11 velvoitteet. Kauppa- ja teollisuusministeriön asetus 922/2006 määrittelee verkonhaltijan toiminnalliset eriyttämisvaatimukset. Verkonhaltijan tulee laatia toimenpideohjelma, jolla varmistetaan, että se täyttää velvoitteensa kohdellen markkinaosapuolia syrjimättömästi. Toimenpideohjelman avulla verkonhaltijan tulee arvioida kattavasti toimintansa syrjimättömyyttä keskeisten verkonhaltijalle asetettujen vaatimusten ja velvoitteiden kannalta. Verkonhaltijan tulee luoda, dokumentoida ja toteuttaa toimenpideohjelma, ylläpitää sitä ja parantaa jatkuvasti sen vaikuttavuutta. Toimenpideohjelma toimitetaan Energiavirastolle. Verkonhaltijan tulee tehdä toimenpideohjelman tarkistusvaiheen pohjalta julkinen raportti, joka toimitetaan Energiavirastolle. Raportti toimitetaan Energiavirastolle seuraavan vuoden toukokuun loppuun mennessä. Toimenpideohjelma ja raportti tulee julkaista. 2 Toiminnallinen eriyttäminen 2.1 Johdon riippumattomuus sähkön myynti-ja tuotantotoiminnasta KSS Verkko Oy on KSS Energia Oy:n tytäryhtiö. KSS Verkko Oy:n johtoon kuuluvat henkilöt eivät toimi sähköntuotannosta tai sähkönmyynnistä vastaavan yrityksen toimitusjohtajana tai hallituksen jäsenenä. KSS Verkko Oy:n hallitus: Marja Ojanen, puheenjohtaja Ilmo Penttilä, varapuheenjohtaja Sanna Alanne, jäsen KSS Verkko Oy:n johtoryhmään kuuluvat toimitusjohtaja ja eri toimintojen päälliköt. K55 Verkko Oy Y-tunnus Hovioikeudenkatu 3,45100 Kouvola puh
2 K55 VERKKO Toimenpideohjelma 2 (6) 2.2 Verkonhaltijan johdon työsuhde-etuuksista päättäminen Yhtiön johto ei saa työsuhde-etuja, jotka perustuvat sähköntuotanto- tai sähkönmyyntiliiketoimintaa harjoittavan yrityksen tulokseen tai muuhun menestystä mittavaan suureeseen. 2.3 Syrjimättömyyden varmentamista koskevan toimenpideohjelman laatiminen Tämä asiakirja sisältää ohjelman toimenpiteistä, joilla varmistetaan, että KSS Verkko Oy toteuttaa toiminnallista eriyttämistä koskevat ja sähkömarkkinalain 4, 6 ja 11 luvuissa säädetyt velvoitteet. 2.4 Vastuuhenkilön nimeäminen Yhtiön toimitusjohtaja vastaa syrjimättömyyden varmentamista koskevan toimenpideohjelman laadinnasta, toteuttamisesta ja sen noudattamisen seurannasta. Hän vastaa myös ohjelman toteutumisesta vuosittain laadittavasta raportista. 3 Asiakassuhteet 3.1 Asiakassopimukset KSS Verkko Oy noudattaa asiakassopimuksissaan asiakasryhmittäin ja sopimustyypeittäin yhdenmukaista ja syrjimätöntä käytäntöä. Sopimusta solmittaessa asiakkaat saavat kattavat ja riittävän yksityiskohtaiset tiedot sopimukseen liittyvistä asioista. Sopimusten päättäminen ja uusien sopimusten aloittaminen on toteutettu alaa koskevien suositusten ja määräysten mukaisesti sähkönmyyjästä tai muusta sähkökaupan osapuolesta riippumatta syrjimättömästi ja tasapuolisin ehdoin. Verkkopalvelusopimusten hoitamisesta huolehtii KSS Energia Oy:n asiakaspalvelu. Liittymissopimusten hoitamisesta huolehtii KSS Verkko Oy:n verkkopalvelu. Syrjimättömyys sopimusten käsittelyyn liittyvissä tehtävissä on varmistettu erillisellä ohjeella ja siihen liittyvänä koulutuksella. Toimivuutta valvotaan saadun asiakaspalautteen ja yhteistyöpalaverien avulla. 3.2 Liittymis- ja verkkopalveluehdot KSS Verkko Oy noudattaa asiakassopimuksissaan asiakasryhmästä ja sopimustyypistä riippumatta samoja Energiateollisuus ry:n laatimia yleisiä sopimusehtoja, jotka on hyväksytty Energiavirastossa. KSS Verkko Oy:n verkkopalveluehdot ja pien- ja keskijänniteverkkoa koskevat liittymisehdot ovat saatavilla painotuotteena ja yhtiön nettisivuilta. K55 Verkko Oy Y-tunnus Hovioikeudenkatu 3,45100 Kouvola puh
3 Toimenpideohjelma 3 (6) 3.3 Mittaus ja mittarointi KSS Verkko Oy:n sähköntoimituksen mittaus tapahtuu sähkömarkkinalain ja asetuksen vaatimusten sekä alan suositusten mukaisesti. KSS Verkko Oy:n verkkoalueella on vähäinen määrä energiankulutukseltaan pieniä kulutuspisteitä mm. antennivahvistinkaapit, joiden sähkönkulutus arvioidaan laskennallisesti. 3.4 Laskutus Verkkopalvelun laskutuksessa asiakkaalle esitetään erittely verkkopalvelun hinnasta (perus- ja energiamaksu sekä sähkövero ja huoltovarmuusmaksu). Laskun sisältö on toteutettu Energiaviraston määräyksen sähköenergiaa ja sähkönsiirtoa koskevien laskujen erittelystä (367/441/2006) mukaisena. Verkkopalveluja koskevat maksuehdot ja maksutavat ovat tasapuolisia. Laskutuksen toteuttajana toimii KSS Energia Oy. 3.5 Pistehinnoittelu Asiakkaalla on mahdollisuus saada hinnaston mukaista verkkopalvelua koko KSS Verkko Oy:n vastuualueella. KSS Verkko Oy:n n asiakkaalla on asianomaiset maksut suorittamalla oikeus käyttää Iiittymispisteestään käsin koko maan sähköverkkoa. KSS Verkko Oy:n siirtopalvelujen hinta ei riipu siitä, missä asiakas maantieteellisesti sijaitsee verkonhaltijan vastuualueella. 3.6 Myyjän vaihtaminen ja sopimuksen siirtäminen KSS Verkko Oy ei peri erillistä maksua sähkönmyyjän vaihtamiseen liittyvistä rekisteröinti-, taseselvitys- ja muista vastaavista suoritteista. KSS Verkko Oy ei peri erillistä maksua sähkönmyyjän vaihtamisen yhteydessä tapahtuvasta mittalaitteen lukemisesta. Sähkönmyyjän vaihtumiseen liittyvät sopimusmuutokset ja tarvittava tiedonvaihto sähkömarkkinoiden osapuolten välillä toteutetaan syrjimättömästi, tasapuolisesti ja ilman aiheetonta viivytystä. Myyjän vaihtamisen ja sopimuksen siirtämisen osalta menettelyissä noudatetaan Energiateollisuus ry:n Sähkömarkkinoiden menettelytapaohjeet - suositusta. KSS Verkko Oy Y-tunnus Hovioikeudenkatu 3,45100 Kouvola puh
4 Toimenpideohjelma 4 (6) 3.7 Häviöenergian hankinta KSS Verkko Oy hankkii sähköverkkonsa häviöenergian ja sähköverkkonsa käyttöä palvelevan varavoiman avointen, syrjimättömien ja markkinapohjaisten menettelyjen mukaisesti. 3.8 Jakeluverkonhaltijan velvollisuus ohjata verkon käyttäjien varautumista ja tiedottaminen verkon käyttäjille häiriötilanteessa KSS Verkko Oy ohjeistaa tasapuolisesti ja syrjimättömästi jakeluverkkonsa käyttäjiä varautumisesta sähkönjakelun häiriöihin. Käyttäjille, joiden sähkönkäyttö edellyttää parempaa sähkön saannin varmistamista kuin verkonosassa tavallisesti sovelletaan, annetaan tarvittaessa yksilöllisiä varautumisohjeita. KSS Verkko Oy tiedottaa jakeluverkkonsa käyttäjille viipymättä, jos sähkönjakelu keskeytyy jakeluverkossa merkittävässä laajuudessa. Tiedottaminen hoidetaan jakeluverkon käyttäjien suhteen tasapuolisesti. 4 Tasevastuu ja taseselvitys 4.1 Mittaustiedot KSS Verkko Oy huolehtii taseselvityksestä vastuualueellaan. KSS Verkko Oy on järjestänyt taseselvityksen ja siihen liittyvän tiedonvaihdon jakeluverkon avointen toimitusten osalta sekä tyyppikuormituskäyrien soveltamisen edellyttämän tasoituslaskennan sähkönmyyjien kesken. KSS Verkko Oy lukee sähkönkäyttöpaikan tuntimittauslaitteiston kerran vuorokaudessa. KSS Verkko Oy lukee muut mittarit kerran vuodessa ja pyytää asiakkaitaan toimittamaan lisäksi kaksi lukemaa yhtiölle. KSS Verkko Oy laskee mitattujen ja mittauksen sekä tyyppikuormituskäyrän yhdistelmään perustuvien toimitusten määrät kullekin jakeluverkossa toimivalle sähkökaupan osapuolelle. 4.2 Taseselvitys KSS Verkko Oy tarjoaa taseselvityspalveluja tasapuolisin ja syrjimättömin ehdoin sähkömarkkinoiden osapuolille. KSS Verkko Oy:n taseselvitys perustuu sähkön mittaukseen tai mittauksen ja tyyppikuormituskäyrän yhdistelmään sekä toimituksia koskeviin ilmoituksiin siten kuin sähkömarkkina-asetuksessa 66/2009 säädetään. KSS Verkko Oy Y-tunnus Hovioikeudenkatu 3,45100 Kouvola puh
5 Toimenpideohjelma 5 (6) KSS Verkko Oy on määritellyt, mitä tyyppikuormituskäyrää kuhunkin vastuualueen sähkönkäyttöpaikkaan sovelletaan taseselvityksessä. Määrittely on tehty syrjimättömästi. 4.3 Ilmoitusvelvollisuus KSS Verkko Oy noudattaa taseselvityksiin liittyvässä tiedonvaihdossa toimialajärjestön antamia sähkömarkkinoiden menettelyohjeita, suosituksia ja niissä esitettyjä aikarajoja. 5 Tietojärjestelmien hallinta 5.1 Tietojen käsittely ja suojaaminen KSS Verkko Oy:n asiakas- ja mittaustietoja sisältävät tietojärjestelmät mahdollistavat tietojen käsittelyn asianmukaisesti. KSS Verkko Oy:n asiakas- ja mittaustietojärjestelmillä on toipumissuunnitelma, jottei tietojärjestelmiin sisältyvä tieto katoa, muutu tai tuhoudu. Asiakkaiden henkilötietojen suojaamisessa on otettu huomioon mm. henkilötietolain vaatimukset. KSS Verkko Oy:n liiketoimintaan ja asiakassuhteisiin liittyvän salassa pidettävän tiedon siirtymistä oikeudettomasti kolmannelle osapuolelle on torjuttu ohjeistuksella koulutuksella ja seurannalla. Asiakas- ja mittaustietoja sisältävien tietojärjestelmien käyttöön ja hallinnointiin oikeutetut henkilöt ovat perehdytetty järjestelmien käyttöön sekä salassa pidettävien tietojen luottamuksellisuutta koskeviin säädöksiin ja määräyksiin sekä yhtiön sisäisiin ohjeisiin. 5.2 Sähkö kauppoihin liittyvä tiedon vaihto KSS Verkko Oy noudattaa sähkökauppojen selvittämisessä vaadittavien tietojärjestelmiensä osalta kauppa- ja teollisuusministeriön päätöstä ja siinä edellytettyjä tiedonvaihdossa noudatettavia menettelyjä sekä sähkökauppojen selvittämiseen liittyvien sanomien muotovaatimuksia. Täydentävinä ohjeina noudatetaan Energiateollisuus ry:n antamia sähkökauppojen selvittämiseen ja tähän liittyvään tietojenvaihtoon koskevia suosituksia. 6 Salassapitovelvollisuus Tasevastuuseen ja taseselvitykseen liittyviä tehtäviä hoidettaessa saatujen ja laadittujen asiakirjojen sekä niihin sisältyvien tietojen samoin kuin näitä KSS Verkko Oy Y-tunnus Hovioikeudenkatu 3,45100 Kouvola puh
6 Toimenpideohjelma 6 (6) tehtäviä hoidettaessa saatujen tietojen osalta noudatetaan vaitiolovelvollisuutta ja hyväksikäyttökieltoa. Salassapitovelvollisuus on ohjeistettu KSS Verkko Oy:n työntekijöille ja muiden verkonhaltijan valtuuttamien toimijoiden palveluksessa oleville henkilöille, joiden tehtäviin kuuluu asiakaspalvelu, tasevastuu ja -selvitys, mittaus, mittarinluku, mittaustietojen ilmoittamien ja rekisteröinti, tiedonvaihto sekä kuormituskäyrämenettely. Tietojen salassapitoon liittyvien velvollisuuksien noudattamisesta on annettu ohjeistusta ja sisäistä koulutusta. 7 Raportointi 7.1 Raportin sisältä Julkinen raportti perustuu toimenpideohjelman vuotuiseen tarkistukseen. Julkisessa raportissa on kuvattu toimenpiteet, joilla toiminnan syrjimättömyyttä on varmennettu ja parannettu sekä toimenpiteitä, joihin KSS Verkko Oy on sitoutunut syrjimättömyyden varmentamiseksi ja parantamiseksi. Toimenpiteet liittyvät: a) toiminnalliseen eriyttämiseen, b) asiakassuhteisiin, c) tasevastuuseen ja taseselvitykseen, d) tietojärjestelmien hallintaan sekä e) salassapitovelvollisuuteen. Julkinen raportti ei sisällä liikesalaisuuksia tai muuten salassa pidettäviä tietoja. 7.2 Raportin vahvistaminen KSS Verkko Oy:n toimitusjohtaja vahvistaa raportin päiväämällä ja allekirjoituksella. 7.3 Raportin julkaiseminen Syrjimättömyyden varmentamisohjelman raportti on julkinen. 7.4 Raportin toimittaminen Energiavirastolle Syrjimättömyyden varmentamisohjelman julkinen raportti toimitetaan Energiavirastolle vuosittain toukokuun loppuun mennessä. Ensimmäisen kerran raportti toimitetaan mennessä. KSS Verkko Oy Y-tunnus Hovioikeudenkatu 3,45100 Kouvola puh